|  |  |
| --- | --- |
| **GRB MO MURSKA SOBOTA-JPG** | **MESTNA OBČINA**  **MURSKA SOBOTA**  Kardoševa 2, 9000 MURSKA SOBOTA |

Na podlagi 21. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO), 7. in 31.člena Statuta Mestne občine Murska Sobota (Uradni list RS, št. 23/07 - uradno prečiščeno besedilo, 49/10 in 39/15) in 4. člena Odloka o urejanju in oddaji zemljišč Mestne občine Murska Sobota za potrebe vrtičkarstva (Uradni list RS, št.48/15), župan Mestne občine Murska Sobota izdaja

P R A V I L N I K

o urejanju in oddaji zemljišč Mestne občine Murska Sobota za potrebe vrtičkarstva

* za območje vrtičkov na Kopališki ulici v Murski Soboti

1.člen

S tem pravilnikom se določijo podrobnejša pravila za urejanje in upravljanje območja vrtičkov ter oddajo vrtičkov, ki s prostorskimi akti, drugimi predpisi ali z Odlokom o urejanju in oddaji zemljišč na zemljiščih v lasti Mestne občine Murska Sobota (Uradni list RS, št.48/15, v nadaljevanju: odlok) niso podrobneje predpisana oziroma določena, za območje vrtičkov na Kopališki ulici v Murski Soboti (zemljišče parc.št.33/4 k.o.Murska Sobota, ob Visitor centru, v nadaljevanju: območje vrtičkov).

2.člen

Vrtički na Kopališki ulici v Murski Soboti se uredijo po idejni zasnovi za izvedbo vrtičkov, ki je sestavni del tega pravilnika.

3.člen

Upravljavec območja vrtičkov je mestna uprava Mestne občine Murska Sobota.

Župan lahko s posebnim aktom določi za upravljavca drugo pravno osebo javnega prava, ki izpolnjuje pogoje za upravljavca po zakonu in s katero se sklene pogodba o upravljanju nepremičnine.

Upravljavec upravlja z območjem vrtičkov ter oddaja vrtičke na način in pod pogoji, določenimi v predpisih o ravnanju s stvarnim premoženjem občin, odloku ter tem pravilniku.

4.člen

Zakupnik posameznega vrtička je lahko samo fizična oseba s stalnim bivališčem na območju mestne občine, ki na območju mestne občine ni že lastnik ali posestnik zemljišča, primernega za pridelavo vrtnin, niti takšnega zemljišča ne posedujejo člani gospodinjstva.

Eno gospodinjstvo ima pravico do enega vrtička, površine 50 m2 ali 100 m2.

Posameznega vrtička zakupnik ne sme oddajati v podzakup.

5.člen

Postopek oddaje vrtičkov in pripravo zakupnih pogodb na podlagi javnega poziva vodi Komisija za oddajo vrtičkov, sestavljena iz treh članov, zaposlenih pri upravljavcu.

Upravljavec sklepa pogodbe o zakupu vrtičkov, na podlagi predhodno izvedenega javnega poziva, z upravičenci, ki izpolnjujejo pogoje za zakup, v skladu s pravili odloka, tega pravilnika ter določili javnega poziva.

6.člen

Zakupnina za vrtičke znaša 20,00 EUR/letno za vrtiček površine 50 m2, za vrtiček velikosti 100 m2 pa 40,00 EUR/letno. Zakupnina se lahko letno usklajuje z rastjo cen življenjskih potrebščin, ki jo ugotovi Statistični urad Republike Slovenije.

7.člen

Na območju vrtičkov je dovoljena običajna raba za namen vrtičkarske obdelave površin. Zakupniki se zavežejo obdelovati zemljišče kot dober gospodar ter uporabljati zemljišče na način, ki zagotavlja trajno rodovitnost zemljišča.

Zakupniki smejo uporabljati le sredstva za varstvo in gnojenje rastlin, ki jih predpisi dovoljujejo za ekološko pridelavo.

Uporaba vode za zalivanje vrtov, uporaba vrtičkarskih hišic in kompostnikov je dovoljena po pravilih hišnega reda. Zakupniki lahko uporabljajo kole (količke za vrtnine) le do višine 2 metrov. Dopustna je postavitev sodov za deževnico, ki niso višji od 50 cm in so praviloma zelene barve.

Na območju vrtičkov je najstrožje prepovedano:

* sežiganje odpadkov ali kurjenje,
* postavljanje kakršnih koli objektov in naprav, ograj, rastlinjakov in ostale urbane opreme (mize, stoli, klopi, polivinil in podobno),
* reja živali,
* izvedba lastnih vrtin za črpanje vode,
* shranjevanje ali skladiščenje odpadkov, izven zato določenih prostorov,
* sajenje dreves na območju posameznega vrtička,
* oddajanje vrtičkov v podzakup,
* kakršna koli drugačna namenska raba, kot je dovoljena s tem pravilnikom.

Zakupniki ne smejo motiti ostalih zakupnikov pri uporabi in obdelovanju lastnih vrtičkov ter so dolžni spoštovati javni red in mir.

Hišne živali na območju so dovoljene, ob spoštovanju določil hišnega reda.

8.člen

Obveznosti zakupnika so sledeče:

* nemudoma obvestiti upravljavca, da več ne izpolnjuje pogojev za zakup,
* obveščati upravljavca o vseh ostalih pomembnih okoliščinah, ki vplivajo na zakupno razmerje,
* na poziv upravljavca predložiti dokazila, iz katerih je razvidno, da še vedno izpolnjuje pogoje za zakup,
* obdelovati vrtiček kot dober gospodar in ves čas skrbeti za njegov urejen videz,
* uporabljati le sredstva za varstvo in gnojenje rastlin, ki jih predpisi dovoljujejo za ekološko pridelavo,
* ob vsakem času dopustiti vzorčenje tal in rastlin zaradi nadzora uporabe sredstev za varstvo in gnojenje rastlin,
* prvenstveno uporabljati deževnico za zalivanje vrtičkov in šele v primeru, če deževnice ni možno zbirati, zalivati z vodo iz vodovodnega omrežja,
* odlagati rastlinske odpadke na posebej določenem prostoru za kompostiranje na območju vrtičkov ali na posameznem vrtičku v enotno oblikovanih kompostnikih,
* druge odpadke odstranjevati s svojega vrtička takoj po nastanku v zabojnik za odpadke,
* spoštovati določbe predpisov o javnem redu in miru,
* spoštovati določena pravila uporabe in hišni red na območju vrtičkov.

9.člen

Upravljavec javno objavi (na spletni strani in na primeren način na območju vrtičkov) hišni red in ostala pravila odloka in pravilnika, ki so tako pomembna, da jih morajo uporabniki vrtičkov poznati in jih upoštevati.

**10.člen**

Upravljavec zaračunava zakupnikom zakupnino enkrat letno, sorazmerni del obratovalnih ter drugih stroškov, glede na dejansko porabo, upoštevajoč velikost posameznega vrtička ali po drugem ustreznem ključu, pa praviloma mesečno.

**11.člen**

Ta pravilnik velja z dnem podpisa in se objavi na spletni strani Mestne občine Murska Sobota.

Številka: 3502-0286/2015-3 (187)

V Murski Soboti, dne 17.9.2015

Župan

Mestne občine Murska Sobota

dr. Aleksander Jevšek

Priloga

Idejna zasnova območja vrtičkov na Kopališki ulici v Murski Soboti

1. **Določila iz Občinskega prostorskega načrta – OPN**



**Izrez iz veljavnega Občinskega prostorskega načrta – OPN**

* lokacija vrtičkov je na parceli 33/4, k.o. Murska Sobota in je v lasti Mestne občine Murska Sobota,
* enota urejanja SO54/1,
* osnovna namenska raba - območje stavbnih zemljišč,
* podrobna namenska raba je CU – centralne dejavnosti,
* predpisana je izdelava podrobnega prostorskega načrta – OPPN, pred tem so nekatere ureditve dovoljene.

**Kopija teksta iz odloka:**





**II. Načrt izvedbe vrtičkov**

* načrt je podlaga za odmero posameznih vrtičkov in potk ter določitev številke vrtička,
* vrtički se izvedejo v dveh fazah:

I. faza – 48 vrtov po 50m2 ter 12 vrtov po 100 m2

II. faza - 48 vrtov po 50m2

Skupaj: **96 vrtov po 50m2 ter 12 vrtov po 100 m2**

Vrtički se ustrezno označijo z količki. Združevanje vrtičkov ni dovoljeno.

Peš dostop se uredi s Kopališke ulice, parkira se na urejenih parkiriščih na Kopališki ulici.

Izvedejo se vrtičkarske lesene hišice, velikosti 20 m², streha je dvo ali enokapnica, kritina je S METAL. Hišica ima 6 shramb, ki so velikosti 2,5 m². Vsak prostor – posamezna shramba ima svoj vhod, ki ima svojo ključavnico - obešanko. Zunanje in notranje stene so izdelane iz 2 cm debelega ladijskega poda. Hišica ima obrobe in žlebove. Hišica je pritrjena na kostanjeva pilote premera 20 cm. Vsi leseni deli morajo biti globinsko impregnirani.

Na skupnih površinah se izvedejo kompostniki iz impregniranega smrekovega lesa, velikosti 1 x 1 m. Število kompostnikov se izvede v skladu s potrebami območja vrtičkov.

Ograja vrtičkov je obstoječa kovinska ograja, višine 150 cm.

Izvede se priključek na vodovodno omrežje, na območju vrtičkov se izvede notranji razvod za zalivanje vrtičkov.

Potke med vrtički se uredijo z navozom tamponskega gramoza v debelini 20 cm.

Skupni prostori na območju se ozelenijo z zasaditvijo dreves.

V Murski Soboti, dne 17.9.2015

Pripravil: Oddelek za infrastrukturo, okolje

In prostor ter gospodarske javne službe